Voornemende Gr. RR, R en 1 ouers word jaarliks genooi na ‘n Bekendstellingsaand in die skoolsaal.
Die doel van hierdie aand is om Laerskool Park, dit waarvoor hy staan en sy aktiwiteite aan nuwe ouers bekend te stel. Tydens die program tree die Gr. R, sowel as die Grondslagfase-koor op. Ouers ontmoet die skoolhoof, mnr. DF du Toit, wat ‘n oorsig van die jaar se bedrywighede gee en stel dan ook die Gr. R en Gr. 1 onderwyseresse aan die ouers voor. Soms word ‘n gasspreker genooi wat ‘n relevante onderwerp met ouers behandel. Verlede jaar was die gasspreker dr Danie Brink. Die onderwerp van sy praatjie was: “ Die Kindgesentreerde lewe” en ouers kon in die besonder daarmee identifiseer.